ونود کمار ترپاٹھی بشر

ڈاکٹر ونود کمار ترپاٹھی بشر بھارت سے تعلق رکھنے والے اردو زبان کے شاعر ہیں۔

 حالاتِ زندگی 
وہ 1957ء میں پیدا ہوئے۔ ان کا تعلق الہ آباد سے ہے۔ الہ آباد یونیورسٹی سے انھوں نے سیاسیات میں ایم اے کیا۔ انڈین ریونیو سروس میں شمولیت اختیار کی۔ میسوری میں سول سروس کے فاؤنڈیشن کورس کے دوران ایک ادبی سیکرٹری کا انتخاب کیا گیا۔ 2001ء میں انکم ٹیکس کمشنر بنے۔ اس دوران تقریباً تین سال (1999-2002) کی مسلسل کوششوں کے بعد کچھ دوستوں کی مدد سے ایک سافٹ ویئر ڈیزائن اور تیار کیا گیا جسے ملک بھر کے انکم ٹیکس کے محکموں میں استعمال کیا گیا۔ 2002ء میں وہ نیشنل ٹیکسٹائل کارپوریشن مہاراشٹر اور گجرات کے مینیجنگ ڈائریکٹر رہے۔

 تصانیف 
 مہری زمین میرا آسمان
 میری زمین کی دھوپ

 نمونۂ کلام 
ابھی سے کر نہ مقرر تو میرا وقت حساب

کہ زندگی تجھے میں نے ابھی جیا ہی نہیں

خلش جہاں کی نمایاں ہیں میری غزلوں میں

وہ درد بھی ہے مرا جو مجھے ملا ہی نہیں

خوب رشتہ ہے کبھی پاس کبھی دور ہے وہ

زندگی اپنی ہے پر غیر نظر آتی ہے

ایک ساحل ہوں تو کیا میرا کوئی درد نہیں

صرف کشتی پہ ہی کیوں سب کی نظر جاتی ہے